钦定古今图书集成/理学汇编/学行典/第022卷 > 皇极经世心易发微三 > 《饮食》
## 钦定古今图书集成/理学汇编/学行典/第022卷 > 皇极经世心易发微三 > 《饮食》

凡占饮食，必察体用，盖体为主，用为饮食也。主旺逢
生，饮食必丰，主衰逢克，其食必无。须看全卦坎兑生
身，酒醉食饱。无坎无兑，酒食俱无。欲知何物，以用卦
《互变饮食类》推之。欲知共席何客，以互变《人物类》审
之。欲知席闲何应，以变互卦《人事类》察之。上卦为人，
变为客数，互之上为酒数，互之下为食数。上体生下
人请己，下体生上己请人。互变生体，酒不计数。互变
克体，不过数杯。上体受生，客不计数。变卦生互，客有
后至者；互卦生变，客，有先去者。变克体，食之不终；变
生体，大吉。互变克体，因他人阻不得食。凡算饮食，先
观其动静，静则无，动则有。又须察其空亡，因何所阻，
不得食也。以互卦取其日时，上互为日，下互为时。
又曰“水一、火二、木三、金四、土五”，此造化之理。水咸，火
苦，木酸，金辛，土甘，此饮食之味。故《乾元》明而味辛，取
象火。卯为牲之首。又为赤饼馒饺，干燥辛辣，梅李胡
桃、圆眼荔枝、石榴栗子。秋得之食禄丰厚，夏得之食
禄衰薄，春得之为新鲜果菜，冬得之为宿食冷物。有
大人君子相会满筵，笑语而懽忻，有客起劝。见坎有
江湖海味、水面羹汤或豆腐。见离有干煎炮炒面食
馒饺。见震巽，有鸡鱼豆腐蔬菜。加金有刀砧细缕，猪
头马肉。加土为土中之物，瓜姜卜菜也。　《兑》卦为用，
其味辛，其色白，为鱼为羊，为腌藏宿物。刚毅有口之
物。遇旺逢生，则有鸡鸭之肉。逢衰克入，则亦寻常菜
蔬。缺物盛之，请师会友，坐中有歌唱之人，因僭越而
起，谗谤口舌。加火煎鱼炒肉。加水，为羹汤烂面之类。
加木蔬菜。加金，宿味咸藏。加土，柔软带骨之物。　离
卦为热肉，为肚脏，为馒饺，为煎炒烧炙之物。又为杏
梅柿子，外刚内柔，红色之物。遇旺生回则有，逢衰克
入则亦寻常菜蔬而已。加水为馄饨，为肉汤，为热熬
之物，酒清而有增，加水炒菜而已。加火干煎、炮炒，加
土圆甜柔软之物，加金干脯，或刀砧细缕，有糕饼，多
会师儒礼貌之人，英才俊杰之士，讲论文章有益之
事。饮酒之期，至时添客，白日之夕，继之以灯。　震卦
为鱼，为鹅鸭，为肺肝，为山林野味，时新笋菜米食之
馔，又为橙橘酸味之果也。遇旺生回，酒食轻浮，逢衰
克入，则亦菲薄也。加水汤饭，或酸咸物品。加火炒饭，
或盐菜。加木园林蔬菜。加金，必姜辣之物，或蒜之类。
加土，圆甜之物也。皆有远信，至逢中，酒友疏狂，多动
少静也。　巽卦，为鸡，为鱼，为猪羊蹄子，为面缕，为羹
粉，为酢，为酸臭，为隔宿物，为园林蔬菜，又为半生半
熟之物也。其物非济，投而得之，必锄掘而得。遇旺生
回，则有鸡鸭之类。逢衰克入，则亦寻常蔬菜也。加金
包子干饼。加水馄饨水面臭酢。加土酢菜，加木蔬菜，
加火炒菜。加坎有酒有汤，或半荤半蔬。有干兑食之
致病。有坤艮得之非宜。其日会朋友讲习文书之事若有煞呕气会禄得财，马折足不吉。逢喜星外客，议
婚姻亦有远信，　《巽》有旧事相妨，会马则食禄，动则
有远信，亦有新鲜湿物也。　坎卦为豕肉、为细鳞，为
宿食，为冷物，为耳头之肉，为咸物，为羹汤，为酒，为水
中之物，又为菱芡藕枣杏梅，有核之物也。克出饮酒，
生回食鱼，加火炒煎加水，蔬食加金，刀砧细缕加土
圆甜之物。逢离而讲论文书，逢干而所食干味，坐中
有唱歌之事，或有箫鼓礼乐之具也。　艮卦为蹄肉，
为兔，为雉，为四足，为黔喙之类，为米，为粟，为豆，为茄
芋、萝卜、山药、王瓜薯也。遇旺生回，有君子会客，所食
不多，适口而已。逢衰克入，则亦寻常蔬菜也。其物非
砍伐，取之，则捕得罗来，加木柑橘柚及笋菜之类。加
土茄芋薯、山药、萝卜，加水米粟、王瓜，如逢煞克体，防
口舌是非，亦不可多食，恐生灾患也。　《坤卦》为牛羊，
为野味，为糟藏，为柔软之物，又为黍稷，为五谷，为糖，
为米，为王瓜，为荸荠，为甘蔗，为土中之物，为瓜，为茄，
为血脏，为猪子，所食不一也。静则梨栗茄芋笋，动则
牛羊鱼酢。无骨肉加火干脯加金，糟藏加水肚脏。坐
中有远客至，故人来所用必是瓦器。其日会妇人在
坐，无花合，则无妇也。会禄马天贵，最顺快，有财亦七
八人同坐。见干兑，为薄切细缕。见震巽，乃新鲜之物